
Planuri de tipar romanesc in Moldova supt Despot 



Doi ani după "reformarea" cu de-a sila a paşnicilor carausi scheieni, cari nu vor fi 
ţinut minte asa de multa vreme răspunsurile revoluţionare din Catehismul cel nou, venia 
in Braşov ca vechiu si bun luteran, prieten al ducelui Prusiei si al represintantilor noului 
curent religios in Polonia, un tanar Grec, isteţ si limbut, având planuri mari si incredere in 
steaua sa, Iacov, care se zicea Despot de Păros si pomenia profesia de teologie pe care a 
facut-o in Academia din Rostock. Peste câteva luni, după uşoara biruinţa de la Verbia, el 
era Domn al Moldovei, in puterea coborârii sale din Despotii .... Serbiei - toate 
Despotatele se amestecau, cum se vede, in aceasta minte sireata si nascocitoare -, luând 
locul evlaviosului ucigaş de boieri, Alexandru Lapusneanu. 

Despot,- care bătu bani de argint din policandrul Slatinei lui Lapusneanu -, nu se 
atinse de credinţa Romanilor, ştiind cat de primejdios poate fi acest joc; supuşii lui ii 
vazura luând parte după datina la sărbătoarea Bobotezei, pe care Apusenii din preajma lui 
o declarau o "batjocura" si o "profanare"; la Roman, in April 1562 el merse intaiu la 
Episcopie de săruta Evanghelia, - de si se lacomi mai mult decât odată la averea 
bisericilor, topind odoarele de metal preţios. Dar se hotăra sa "reformeze bisericile 
catolice" care se aflau in tara, la Suceava, Siretiu, Baia, langa Huşi, in satele de spre 
munte ale Ţinuturilor Roman si Bacău, precum si , intamplator, aiurea. Biograful lui 
pretinde ca neobişnuitul Domn ar fi avut in vedere mai mult impiedicarea despărţeniilor, 
scandalos de uşoare, si in mijlocul acestor străini de alta lege. Pentru acest scop ar fi adus 
din Polonia Ioan Lusinius sau Lusinski, episcop socinian, pe care ştim insa, din chiar 
mărturisirile lui Despot fata de un agent imparatesc, ca acesta-1 făcu "episcop al Saşilor si 
Ungurilor", - "episcopum nationis saxonicae et hungaricae". In Harlau,- apoi, după un 
foc, in Cotnari, unde erau multe familii de Germani din Ungaria, si de Unguri chiar, 
aduse pentru lucrul viilor domneşti, - el făcu o scoală de latineşte, pentru oricine, dând 
locuinţa, hrana si imbracaminte copiilor, cari erau instruiţi de scriitori din preajma 
Domnului, ca acel Sommer, care i-a scris apoi, recunoscător, viata. Chema la Curtea lui, 
rânduita după normele Renaşterii, pe Gaspar Peucer, ginerele lui Melanchthon si unul 
dintre cei mai buni represintanti ai erudiţiei filologice, si trimese după matematicul 
Ioachim Rhaeticus, care se afla la Cracovia; o biblioteca trebuia sa puie cârti apusene la 
indemana dascălilor mari si mici cu cari el voia sa inzestreze Moldova rămasa in urma. 
Răscoala boierilor, cari inaltara la Domnie pe tovarăşul lor Tomsa ca Ştefan- Vodă, strica 
toate aceste pregătiri: inca mai inainte, Lusinski perise, si soţia lui fu zugrumata câteva 
zile după catastrofa acestei ciudate, dar foarte interesante stăpâniri; dascălul Sommer 
trecu prin multe incercari pana se văzu iarasi slobod. 

Acestea le spune Iacob Sommer, profesorul din Cotnari. Când insa, peste catava 
vreme, un catolic, Anton-Maria Graziani, străbătu Moldova, localnicii stiura sa-i insire 
mai multe despre politica religioasa a nenorocitului aventurier. Pe langa ca Lusinski se 
amesteca si in căsniciile Romanilor, supt cuvânt ca opreşte despărţeniile prea lesnicioase, 
Despot insusi si-ar fi ras de sfintele taine si de icoane, sfaramandu-le si arzandu-le; el ar 
fi făcut la Curte slujbe după ritul luteran si ar fi strigat fara sfiala ca "e păcat sa se 



imbuibe cu asa de bune moşii un neam asa de trândav si cu gândul numai la burta", ca 
preoţii romani. 

Ca Grecul nu-si va fi păzit gura, e sigur, si tot asa ca, nestiind unde sa afle bani, a 
desbracat bisericile pe care le visita si pentru bogăţiile sfinte ale cărora, ca luteran din 
interes, el nu mai avea nici evlavie, nici cruţare. Inca de la inceput, gândul lui era sa 
schimbe pe Mitropolit, ca pe unul ce ar fi având inca tragere de inima pentru Alexandru. 

O politica de convertire fata de boieri sau chiar fata de tara n'a incercat si nici nu 
putea sa incerce străinul acesta, norocos peste aşteptările sale. Daca ar fi vrut sa 
"reformeze" pe Moldovenii de baştină, ar fi adus cârti de propaganda din oficina Saşilor 
din Ardeal, sau, fiind asa de uşor sa strămute in principatul sau un săculeţ cu slove din 
alta tara, ar fi inceput el insusi un tipar menit sa adauge la nemurirea stre care ravnia. 
Aceasta n'a facut-o insa. Se găsi insa un agent luteran care, aflând de intrarea in Răsărit a 
unui principe care voia curăţirea legii creştine, se grăbi sa vie pentru a propovedui prin 
cărţile slavone pe care le tiparia, departe, in Apus, la Urach, in Wiirttemberg, pentru 
popoarele din Balcani, Primus Truberus, supt ocrotirea si cu cheltuiala lui Ioan Ungnad. 
La 21 Decembre 1562, venia cu astfel de cârti, cuprinzând Noul Testament, Wolf sau 
Wolfgang Schreiber, care se dădea ca Trimes al împăratului pentru unele misiuni politice. 
Ungnad, care n'avea nicio ştiinţa despre traducerile ce se tipariau in Ardeal, cerea sa i se 
trimeata oameni invatati pentru tălmăcirea Evangheliei, oferindu-se a edita el Cuvântul 
lui Dumnezeu si in aceasta limba, sau a trimete chiar materialul tipografic in Moldova. 
Despot nu-1 ingadu-i insa multa vreme, si, pentru a dovedi Sultanului cată credinta-i 
poarta, expedie la Constantinopol pe bietul Wolfgang cu acrtile lui cirilice, pe care 
ramase sa le cetească acuma Turcii. 

Ceia ce propusese Ungnad prin Wolfgang si raspinsese Despot, spuind ca astfel 
de cârti privesc pe meşterii de tipar si pe vânzătorii de lucruri tipărite, se indeplinise insa, 
fara ca Schreiber sa fi ştiut sau sa se fi făcut a sti, de către Saşii Braşovului supt judele lor 
Ioan Benkner, - "Hanas Bengner" in graiul Romanilor de o parte si de alta a munţilor. 



